धनकुटा नगरपालिका ६ का कृषक गोपाल भण्डारीलाई पनि उस्तै समस्या परेको बताए । उनले बहर नबिकेपछि केही महिनाअघि सित्तैमा अर्को व्यक्तिलाई दिएको जानकारी दिए । त्यसैले गाई ब्याउँदा कृषकले बहरभन्दा बाच्छिको चाहना राख्ने गरेका छन् । तर बहरभन्दा केही बढी प्रतिशत मात्र बाच्छि जन्मिने सम्भावना रहने प्राविधिकको भनाइ छ । कृतिम गर्भाधान गराएका गाईमा केही बढी बाच्छी नै जन्मिने गरेको भेटरीनरी अस्पताल पशु सेवा तथा विज्ञ केन्द्रका नायव पशु प्राविधिक हरि राईले बताए । ‘जन्मिएका बहर बिक्री गर्न कृषकलाई सास्ती हुने प्रशस्तै गुनासो आउने गरेको छ,’ उनले भने, ‘समस्या बढे पनि समाधानको कुनै वैकल्पिक उपाए कार्यालयसँग छैन ।’
